# ג'ולי אנדרוס

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).
ג'ולי אנדרוס בסרט "צלילי המוזיקה"

ג'ולי אנדרוס (נולדה ב-1 באוקטובר 1935) - שחקנית תיאטרון וקולנוע, השתתפה במחזות זמר רבים.

## [עריכה] ביוגרפיה

### [עריכה] ילדותה

נולדה כג'וליה אליזבת וולס באנגליה. הוריה התגרשו כשהייתה בת ארבע, ואביה החורג, זמר טנור, גילה את הפוטנציאל בג'וליה הקטנה ואת היכולת הלא רגילה שלה לשיר בחמש אוקטבות. מאז העבירה את ילדותה בשיעורים לפיתוח קול ושירה בעוד דודתה לימדה אותה ריקוד בלט.

בשנים שלאחר מכן החלה "ילדת הפלא" להופיע באולמי קונצרטים ברחבי אנגליה. בשנת 1946, בהיותה בת 11 בלבד, הופיעה אנדרוז בפני משפחת המלוכה. היא הייתה הילדה הצעירה ביותר עד לאותה תקופה שהופיעה בפני מלכת אנגליה.
היא המשיכה בלימודי השירה והריקוד, ובגיל 18 שיחקה את התפקיד הראשי במחזמר "סינדרלה" שנכתב במיוחד עבורה.
הסרט הוקרן ב-31 במרץ אותה שנה ונצפה עלי ידי 107 מיליון אנשים.

### [עריכה] הפיכתה וחייה ככוכבת

לאחר הופעתה ב"סינדרלה", לוהקה אנדרוז שהייתה בת 19 בלבד, לתפקיד הראשי במחזמר "גברתי הנאווה" על בימות ברודווי. המחזמר הפך להצלחה מסחררת והציג 2,717 פעמים במשך שש שנים רצופות.

לאחר "גברתי הנאווה", החלה אנדרוז לשחק ב"קמלוט", מחזמר נוסף שהוצג בברודווי. באחת ההצגות ראה אותה וולט דיסני והציע לה את התפקיד הראשי בסרטו החדש, "מרי פופינס". אנדרוז, שנדחתה על ידי הפקת הסרט "גברתי הנאווה" בגלל שלא הייתה מספיק מפורסמת בכדי למשוך קהל, קיבלה את הצעתו. צילומי הסרט החלו ב-1962 והוא יצא למסכים כשנתיים לאחר מכן והפך ללהיט גדול. הוא נחשב לסרט שובר הקופות הגדול ביותר אותה שנה. אנדרוז זכתה בפרס האוסקר עבור תפקידה בסרטה הראשון, בעוד השחקנית אודרי הפבורן, ששיחקה בגברתי הנאווה, לא הייתה אפילו מועמדת מועמדת.

בשנת 1963, לפני יציאתו של הסרט "מרי פופינס", הציגה אנדרוז את אחת מהופעותיה המפורסמות ביותר - תפקידה של מריה - בסרט "צלילי המוזיקה", שנחשב עד היום לאחד מהסרטים האהובים ביותר בכל הזמנים. הסרט יצא בשנת 1965 והפך להצלחה אדירה. התפקיד זיכה אותה בפרסים רבים ובמועמדות לאוסקר ואף זכייה ראשונה בפרס "השחקנית האהובה ביותר" בטקס גלובוס הזהב. כעת הייתה אנדרוז שחקנית קולנוע מוערכת והפכה לכוכבת מפורסמת.

בשנים שלאחר מכן השתתפה אנדרוז בסרטים נוספים כמו "המסך הקרוע" של אלפרד היצ'קוק, "האמריקניזם של אמילי", "מילי המודרנית והמתוקה", "הוואי", "כוכב!" ו"דרלינג לילי" שזיכו אותה בפרסים ובמועמדויות בטקסי גלובוס הזהב, ובקומדיה המצליחה "10", אך לא הצליחה לשחזר את ההצלחה האדירה בעקבות "מרי פופינס" ו"צלילי המוזיקה".

בתחילת שנות השבעים קיבלה אנדרוז שתי תוכניות טלוויזיה מוזיקליות עם חברתה הטובה השחקנית קרול ברנט. התוכניות זכו לשבחים רבים וזיכו אותה בפרס "אמי". התוכנית "המופע של ג'ולי אנדורז" זכתה בשישה פרסי אמי נוספים.

הלהיט הקופתי הבא בו שיחקה היה הסרט עטור הפרסים "ויקטור/ויקטוריה" בבימויו של בעלה, הבמאי בלייק אדוארדס. הופעתה הפרובקטיבית בסרט, על בחורה שמשחקת בחור שמשחק בחורה, זכתה לשבחים רבים וזיכתה אותה במועמדות שלישית לפרס האוסקר. באותן שנים שיחקה גם בסרטים "מהומה בהווליוד" ו"אלו החיים" בבימויו של בעלה ובסרט הדרמה "דואט לאחד".

לאחר מספר שנים חזרה אנדרוז לשחק את תפקיד ויקטוריה אותה שיחקה בסרט "וויקטור/ויקטוריה" במחזמר מוזיקאלי בברודווי, אך נאלצה להפסיק את רצף ההצגות של בעקבות ניתוח כושל שעברה בגרונה במטרה לרפא מחלה, וגרם לה לאבד את יכולת השירה המופלאה שהייתה לה. אנדרוז תבעה את הרופאים המנתחים וזכתה בפיצויים בסכום של 30 מיליון דולר. מאז אותו ניתוח נעדרה אנדרוז מהקלונוע עד להופעתה בסרטים "יומני הנסיכה" שיצא ב-2001 ובסרט ההמשך "יומני הנסיכה 2" ב-2004 שבו שרה בפעם הראשונה מאז אותו ניתוח, ואף דיבבה את המלכה ליליאן בסרט המצליח "שרק 2" באותה שנה.

### [עריכה] חייה הפרטיים

אנדרוז נשואה לבמאי הקולנוע בלייק אדוארדס, איתו גם צילמה מספר סרטים מצליחים, ואם ל-5 ילדים. ביתה הראשונה, אמה, נולדה שלושה חודשים בלבד לפני תחילת צילומי הסרט מרי פופינס.

כיום היא מתגוררת עם בעלה בלוס אנג'לס בקרב ילדיהם ושבעת נכדיהם.

## [עריכה] סרטים בהם שיחקה

- מרי פופינס
- צלילי המוזיקה
- האמריקאניזם של אמילי
- המסך הקרוע
- הוואי
- מילי המודרנית והמתוקה
- כוכב!
- דרלינג לילי
- 10
- שובו של הפנטר הוורוד (תפקיד אורח)
- טירמנד סייד
- מהומה בהווליוד
- ויקטור/ויקטוריה
- פיקדון קטן
- דואט לאחד
- אלו החיים
- האיש שאהב אישה
- יומני הנסיכה
- שרק 2 (דיבוב)
- יומני הנסיכה 2 אירוסים מלכותיים
- שרק 3 (דיבוב-בצילומים)

## [עריכה] טריוויה

- הסרט "צלילי המוזיקה" בכיכובה הפך להיות הסרט הקלאסי האהוב ביותר עד היום.
- אנדרוז זכתה בתואר אבירות בשל תרומתה לקולנוע שניתן על ידי מלכת אנגליה בשנת - 2000.
- ישנו ורד שנקרא על שמה.
- אנדרוז הייתה מועמדת 3 פעמים לפרס הטוני עבור הופעותיה הבלתי נשכחות במחזות הזמר "גברתי הנאווה", "קמלוט" ו"ויקטור/ויקטוריה".
- בזמן צילומי סצנת מסיבת התה בסרט "מרי פופינס", נקרעו החבלים שהחזיקו אותה, והיא נפלה מגובה 4 מטרים. למרבה המזל, לא נגרם נזק רציני. המילים הראשונות שאמרה לאחר שהתעוררה היו: Bloody production!
- היא הייתה מועמדת 13 פעמים לפרס "גלובוס הזהב" וזכתה מתוכם 8 פעמים.
- היא מוקמה במקום ה-59 במצעד "100 הבריטים החשובים" בשנת 2002.
- היא זכתה 3 פעמים בפרס "השחקנית האהובה ביותר".
- אנדרוז קיבלה כוכב בשדרת הכוכבים של הוליווד בשנת 1969.
- כשהייתה בת 10 הקול שלה היה כל כך גבוה, כך שבזמן שהיא שרה כל הכלבים בסביבה התאגדו מסביב לבית. אמא שלה לקחה אותה לרופא כי היא חשבה שהיא חולה.
- אנדרוז שיחקה בסרטים בבימויו של בעלה: "ויקטור/ויקטוריה", "10", "דרלינג לילי", "מהומה בהווליוד", "אלו החיים" ותפקיד אורח באחד מסרטי "הפנתר הוורוד".

## [עריכה] קישורים חיצוניים

- ג'ולי אנדרוז אתר מעריצים
- ג'ולי אנדרוס, במסד הנתונים הקולנועיים IMDb (באנגלית)
- The World of Julie Andrews

מקור: http://he.wikipedia.org../../../%D7%92/27/%D7%95/%D7%92%27%D7%95%D7%9C%D7%99_%D7%90%D7%A0%D7%93%D7%A8%D7%95%D7%A1.html

קטגוריות: זוכי אוסקר: שחקנים | שחקני קולנוע וטלוויזיה | שחקני קולנוע וטלוויזיה בריטים | שחקני תיאטרון | שחקני תיאטרון בריטים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Bosanski
- Dansk
- Deutsch
- Español
- Eesti
- Euskara
- فارسی
- Suomi
- Français
- Galego
- Bahasa Indonesia
- Italiano
- 日本語
- Nederlands
- Norsk (bokmål)
- Polski
- Português
- Shqip
- Svenska
- Тоҷикӣ